open-index/open-wikipedia-markdown huggingface dataset:
ราชรัฐ

**ราชรัฐ** เป็นคำที่ราชบัณฑิตยสถานบัญญัติขึ้นเพื่อใช้เรียกเขตการปกครองที่มีประมุขเป็นเจ้าซึ่งมีอิสริยยศต่ำกว่าพระมหากษัตริย์

ราชรัฐมี 4 ชั้น คือ 
***ราชรัฐชั้น[[อาร์ชดัชชี]]** (Archduchy) คือเขตปกครองที่ประมุขมีอิสริยยศเป็นอาร์ชดยุก เช่น อดีตอาร์ชดัชชีออสเตรีย
***ราชรัฐชั้น[[แกรนด์ดัชชี]]** (Grand duchy) คือเขตปกครองที่ประมุขมีอิสริยยศเป็นแกรนด์ดยุก ปัจจุบันมี 1 ประเทศคือ ราชรัฐลักเซมเบิร์ก
***ราชรัฐชั้น[[ดัชชี]]** (Duchy) คือเขตปกครองที่ประมุขมีอิสริยยศเป็นดยุก เช่น ดัชชีคอร์นวอล เป็นต้น
***ราชรัฐชั้น[[พรินซิพาลิตี]]** (Principality) คือเขตปกครองที่ประมุขมีอิสริยยศเป็นเจ้าชาย ปัจจุบันมี 3 ประเทศ คือ ราชรัฐอันดอร์รา ราชรัฐลิกเตนสไตน์ ราชรัฐโมนาโก

## อ้างอิง

หมวดหมู่:รัฐศาสตร์
หมวดหมู่:รัฐ
จุฬาตรีคูณ (ภูมิศาสตร์)

[right|thumb|200px|ในความเป็นจริงทางภูมิศาสตร์แล้ว จุฬาตรีคูณเป็นสถานที่ที่[แม่น้ำคงคาและแม่น้ำยมุนามาบรรจบกัน]]
**จุฬาตรีคูณ** หรือ **สังคัม** () เป็นชื่อของสถานที่ในเมืองอลาหาบาด (Allahabad) ที่แม่น้ำศักดิ์สิทธิ์ในอินเดียสามสายรวมกันคือแม่น้ำคงคา แม่น้ำยมุนา และแม่น้ำสรัสวดี ในทางกายภาพจะเห็นเพียงแม่น้ำคงคาและแม่น้ำยมุนาเท่านั้น เพราะแม่น้ำสรัสวดีเป็นแม่น้ำในตำนาน ไม่พบเห็นในปัจจุบัน จุฬาตรีคูณเป็นสถานที่ที่ใช้ประกอบพิธีกรรม “มหากุมภะ” ในศาสนาฮินดู

หมวดหมู่:รัฐอุตตรประเทศ
หมวดหมู่:อลาหาบาด
หมวดหมู่:นครศักดิ์สิทธิ์
21540 อิทธิปัญญานันท์

**21540 อิทธิปัญญานันท์** เป็นชื่อของดาวเคราะห์น้อยในระบบสุริยะที่โคจรอยู่ระหว่างดาวอังคารและดาวพฤหัสบดีถูกค้นพบในวันที่ 17 สิงหาคม ค.ศ. 1998 ที่ห้องปฏิบัติการลินคอล์นโดยในตอนแรกมีชื่อว่า 1998 คิวอี 11 ส่วนชื่อที่ 21540 อิทธิปัญญานันท์ นั้นได้มาจากนายสุขสรรค์ อิทธิปัญญานันท์ นักเรียนไทยซึ่งได้รับรางวัลรองชนะเลิศจากการประกวดโครงงานวิทยาศาสตร์นานาชาติอินเทลไอเซฟ

## อ้างอิง
* http://ssd.jpl.nasa.gov/sbdb.cgi?sstr=21540
* http://ssd.jpl.nasa.gov/sbdb.cgi?sstr=21540;orb=1;cov=0#orb

หมวดหมู่:ดาวเคราะห์น้อย
ชุมชนออนไลน์

**ชุมชนออนไลน์** () เป็นชุมชนที่มีสมาชิกเปิดใช้งานโดยการผ่านเข้าไปมีส่วนร่วมในกิจกรรมของสมาชิก (Amy Jo Kim, 2000) ชุมชนเสมือนสามารถใช้รูปแบบของระบบข้อมูลซึ่งทุกคนสามารถโพสต์เนื้อหา เช่น ระบบกระดานข่าวที่มีผู้คนสามารถเข้าไปโพสต์ได้เช่น เว็บบล็อก นอกจากนี้ยังเสริมการสื่อสารระหว่างคนที่รู้จักกันในชีวิตจริง หมายถึงจำนวนถูกใช้ในซอฟต์แวร์ที่สังคมแยกหรือรวมกันรวมทั้งข้อความที่ใช้ห้องแชทและการประชุมที่ใช้เสียงวิดีโอข้อความหรือลายเซ็น ที่สำคัญการเปลี่ยนแปลงทางสังคมและทางด้านเทคนิคอาจมีผลมาจากการแพร่กระจายของเครือข่ายทางสังคมเช่น เครือข่ายสังคมบนอินเทอร์เน็ต

## การแบ่งประเภทของชุมชนออนไลน์(ชุมชนเสมือน)
จำนวนของผู้เขียนได้มองที่แบ่งประเภทของชุมชนออนไลน์และผู้ที่อยู่ในพวกเขาให้เข้าใจถึงวิธีที่พวกเขามีโครงสร้าง จะได้รับการเสนอด้านเทคนิคของชุมชนออนไลน์เช่นว่าหน้าเว็บที่สามารถสร้างและแก้ไขโดยมากในกรณีที่เกี่ยวกับวิกิพีเดียหรือว่าเฉพาะผู้ใช้บางคนสามารถโพสต์ป้อนข้อมูลและแก้ไขได้เช่นเดียวกับกรณีที่มีเว็บบล็อกมากที่สุด , ชุมชนออนไลน์สามารถที่เฉพาะเจาะจงลงในรูปแบบของประเภท 

งานวิจัยอื่น ๆ ได้มองที่ผู้ใช้บางรายของชุมชนเสมือน Amy โจคิมจึงได้จัดขั้นตอนของการปฏิสัมพันธ์ชุมชนเสมือนและเรียกว่า'วงจรชีวิตสมาชิก' อื่น ๆ ได้แนะนำทฤษฎีตัวละครที่จะทำลายรูปแบบเฉพาะของพฤติกรรมของผู้ใช้โดยเฉพาะในบางหมวดหมู่ 

## วงจรชีวิตของสมาชิกในชุมชนออนไลน์(ชุมชนเสมือน)
Amy Jo วงจรชีวิตของคิมรัฐสมาชิกที่สมาชิกของชุมชนออนไลน์เริ่มต้นชีวิตของพวกเขาในชุมชนเป็นผู้เข้าชมหรือ lurkers หลังจากทำลายผ่านม่านคนกลายเป็นผู้มีส่วนร่วมในวิถีชีวิตชุมชน หากพวกเขาทำลายกำแพงกลายเป็นผู้นำ วงจรชีวิตนี้สามารถนำไปใช้กับชุมชนเสมือนจริงมากที่สุดอย่างชัดเจนกับระบบกระดานข่าว เช่นวิกิพีเดีย 

## อ้างอิง

หมวดหมู่:ความเป็นจริงเสมือน
หมวดหมู่:การประมวลสารสนเทศทางสังคม
ปลาเฉี่ยวหิน

**ปลาเฉี่ยวหิน** หรือ **ปลาเฉี่ยว** หรือ **ปลาผีเสื้อเงิน** หรือ **ปลาโสร่งแขก** () เป็นปลาทะเลชนิดหนึ่ง มีชื่อวิทยาศาสตร์ว่า *Monodactylus argenteus* อยู่ในวงศ์ปลาเฉี่ยว (Monodactylidae) 

มีรูปร่างแบนข้างมาก ลำตัวป้อมสั้นเป็นรูปสี่เหลี่ยม ครีบหลังและครีบก้นยื่นยาว ผิวลำตัวสีเงินเหลือบเป็นประกายแวววาว เกล็ดมีขนาดเล็กละเอียด ครีบหลังสีเหลืองมีลายคาดสีดำตามขวางผ่านตาและบริเวณขอบแผ่นปิดเหงือก  ปากเล็กและเฉียงขึ้นบน หัวเล็ก  ดวงตากลมโต สามารถโตได้ถึง 13 นิ้ว แต่โดยทั่วไปจะอยู่ที่ 8 นิ้ว 

มีนิสัยชอบอยู่รวมกันเป็นฝูง ตามแนวปะการังใกล้ชายฝั่งในเขตอบอุ่น มีการกระจายพันธุ์อย่างกว้างขวาง โดยพบตั้งแต่ทะเลแดง, แอฟริกาตะวันออก, ซามัว ไปจนถึงนิวแคลิโดเนียจนถึงออสเตรเลีย สามารถปรับตัวให้อยู่ในน้ำกร่อยและน้ำจืดสนิทได้เป็นอย่างดี

เป็นปลาที่มีความสวยงามอีกชนิดหนึ่ง และความสามารถที่ปรับตัวในน้ำจืดได้ จึงนิยมเลี้ยงเป็นปลาสวยงาม โดยมีชื่อเรียกในวงการปลาสวยงามว่า  "บอร์เนียว" หรือ "เทวดาบอร์เนียว" เนื่องจากมีรูปร่างคล้ายปลาเทวดา

ปัจจุบันสามารถเพาะขยายพันธุ์ได้แล้วในสถานที่เลี้ยง โดยแม่ปลาจะวางไข่ได้ทั้งปี โดยการแบ่งเพศจะไม่สามารถทำได้ จนกว่าจะถึงฤดูผสมพันธุ์ โดยสังเกตคร่าว ๆ ว่า ปลาเพศเมียนั้นจะมีขนาดใหญ่ปลาเพศผู้ และช่องท้องจะอูมกว่า ช่องเพศจะเต่งตึงขณะกำลังตั้งท้อง โดยจะเพาะได้ในบ่อดิน การรวบรวมไข่จะกระทำได้ต่อเมื่อถ่ายน้ำ โดยใช้วัสดุตาข่ายที่มีความละเอียดกรอง

## อ้างอิง

## แหล่งข้อมูลอื่น
* รูปและข้อมูลปลาเฉี่ยวหิน

หมวดหมู่:ปลาตู้
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาน้ำจืด
หิน
จอห์น มาเอดะ

**จอห์น ทาเกชิ มาเอดะ** (; เกิด 2509 ที่ซีแอตเทิล รัฐวอชิงตัน) เป็นชาวอเมริกันเชื้อสายญี่ปุ่น เป็นที่รู้จักในฐานะของนักออกแบบกราฟิก อาจารย์มหาวิทยาลัย นักเขียน ปัจจุบันเป็นประธานมหาวิทยาลัยที่โรงเรียนดีไซน์โรดไอแลนด์ (RISD) 

มะเอะดะจบการศึกษาจากสถาบันเทคโนโลยีแมสซาชูเซตส์ ในด้านวิศวกรรมซอฟต์แวร์ ซึ่งเป็นจุดเริ่มต้นของความคิดเขาโดยได้อิทธิพลงานพอล แรนด์ และมิเรียล คูเปอร์ หลังจากที่เขาจบการศึกษาระดับปริญญาตรีและโท ที่เอ็มไอที เขาได้ศึกษาต่อปริญญาเอกทางด้านศิลปะที่มหาวิทยาลัยสึกุบะ ประเทศญี่ปุ่น

ในปี 2542 เขาได้รับเลือกเป็น 1 ใน 21 บุคคลสำคัญในยุคศตวรรษที่ 21 จาก Esquire  ในปี 2544 เขาได้รับNational Design Award สำหรับงานออกแบบในด้านสื่อสารในสหรัฐอเมริกา และรางวัลออกแบบไมนิจิของญี่ปุ่น เขายังคงเป็นสมาชิกอาวุโสของ Design Futures Council

## ผลงาน
* *The Laws of Simplicity*, MIT Press, 2006.
* *Creative Code*, Thames and Hudson, 2004.
* *maeda@media*, Thames and Hudson / Rizzoli / Bangert Verlag, 2000.
* *Design By Numbers*, MIT Press, 1999.
* *Tap, Type, Write*, Digitalogue Co., 1998.
* *12 o’clocks*, Digitalogue Co., 1997. 
* *Flying Letters*, Digitalogue Co., 1996.
* *Reactive Square*, Digitalogue Co., 1995.

## อ้างอิง

## แหล่งข้อมูลอื่น
*Maeda's Website at MIT
*maeda STUDIO 

หมวดหมู่:นักออกแบบกราฟิก
หมวดหมู่:บุคคลจากซีแอตเทิล
หมวดหมู่:ชาวอเมริกันเชื้อสายญี่ปุ่น
พอล แรนด์

**พอล แรนด์** (; ชื่อเกิด **เปเรตซ์ โรเซนบอม** 15 สิงหาคม 2457–26 พฤศจิกายน 2539) เป็นนักออกแบบกราฟิกส์ชาวอเมริกัน เป็นที่รู้จักในผลงานด้านออกแบบโลโก้ให้กับหน่วยงานต่าง ๆ อาทิเช่น ไอบีเอ็ม ยูพีเอส เอ็นร็อน เวสติงเฮาส์ เอบีซี และ เน็กต์ของสตีฟ จอบส์ พอล แรนด์ เป็นหนึ่งในกลุ่มคนที่ทำงานออกแบบในลักษณะสไตล์สวิส

พอล แรนด์ เข้าศึกษาสถาบันแพรตต์ (2472–2475) พาร์สันส์ (2475–76) และ อาร์ตสตูเดนส์ลีก (2476–77) ภายหลังเขาได้เป็นอาจารย์ที่มหาวิทยาลัยเยล

## อ้างอิง

## แหล่งข้อมูลอื่น
*Paul-Rand.com

หมวดหมู่:นักออกแบบกราฟิก

หมวดหมู่:บุคคลจากบรุกลิน
วงศ์ปลาเฉี่ยว

**วงศ์ปลาเฉี่ยว** (วงศ์: Monodactylidae) เป็นวงศ์ปลาจำพวกหนึ่ง ในอันดับปลากะพง (Perciformes) เป็นปลาที่มีรูปร่างโดยรวมคือ แบนข้างมากเป็นรูปสี่เหลี่ยม หัวเล็ก ปากมีขนาดเล็ก ครีบหลังและครีบท้องคม ครีบอกและครีบหางสั้น มีลายพาดสีดำบริเวณหางและช่องปิดเหงือก ตากลมโต เกล็ดเล็กละเอียดมาก  ชอบอยู่รวมกันเป็นฝูง โดยเป็นปลาขนาดเล็ก ขนาดใหญ่ที่สุดไม่เกินฝ่ามือของมนุษย์ อาศัยอยู่ตามชายฝั่งทะเลหรือปากแม่น้ำ สามารถปรับตัวให้อาศัยได้ทั้งน้ำเค็ม-น้ำกร่อย-น้ำจืด ได้เป็นอย่างดี

แพร่พันธุ์โดยการวางไข่ในบริเวณที่เป็นน้ำจืดหรือมีปริมาณความเค็มน้อย โดยปลาตัวเมียจะวางไข่ก่อนที่ปลาตัวผู้จะปล่อยน้ำเชื้อผสม ก่อนที่ลูกปลาจะค่อย ๆ เติบโตและอพยพไปอยู่ในบริเวณที่เป็นน้ำกร่อยหรือน้ำเค็มมากขึ้น ซึ่งปัจจุบันสามารถเพาะขยายพันธุ์ได้แล้วในสถานที่เลี้ยง

พบในทะเลแถบเขตร้อนอย่างกว้างขวาง ตั้งแต่ชายฝั่งทะเลภูมิภาคแอฟริกาตะวันออกไปจนถึงออสเตรเลีย มีทั้งหมด 2 สกุล 6 ชนิด

## การจำแนกชนิด
* สกุล *[[Monodactylus]]* 

สกุลนี้ปลาจะมีรูปร่างเป็นสีเหลี่ยม ครีบทุกครีบคม สั้น สามารถปรับตัวให้อาศัยได้ทั้งน้ำเค็ม, น้ำกร่อย และน้ำจืด จึงทำให้นิยมเลี้ยงกันเป็นปลาสวยงาม ทั้งในพิพิธภัณฑ์สัตว์น้ำทั่วโลก และในตู้ปลาส่วนบุคคล ซึ่งมักจะมีชื่อเรียกกันในแวดวงปลาสวยงามในปลาวงศ์นี้รวม ๆ กันว่า "บอร์เนียว" หรือ "ฟิงเกอร์"

* *[[Monodactylus argenteus]]* 
* *[[Monodactylus falciformis]]* 
* *[[Monodactylus kottelati]]*
* *[[Monodactylus sebae]]*

* สกุล *[[Schuettea]]* 

สกุลนี้รูปร่างปลาจะยาวกว่าสกุล *Monodactylus* มีชื่อสามัญเรียกว่า "Pomfred" มีรูปร่างคล้ายปลาในวงศ์ปลาแป้นแก้ว (Ambassidae) และจะอาศัยอยู่ได้แค่น้ำกร่อยหรือน้ำทะเลเท่านั้น

* *[[Schuettea scalaripinnis]]* 
* *[[Schuettea woodwardi]]* 

## อ้างอิง

หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาน้ำจืด
ปลาฟิงเกอร์

**ปลาฟิงเกอร์** หรือ **ปลาเฉี่ยวแอฟริกา** () เป็นปลาชนิดหนึ่ง ในวงศ์ปลาเฉี่ยว (Monodactylidae) มีชื่อวิทยาศาสตร์ว่า *Monodactylus sebae*

มีรูปร่างคล้ายกับปลาเฉี่ยวหินหรือปลาผีเสื้อเงิน (*M. argenteus*) ซึ่งอยู่ในสกุลเดียวกัน  แต่มีความแตกต่างกันคือ ปลาฟิงเกอร์จะไม่มีความแวววาวของเกล็ดเท่า และไม่มีเหลือบสีเหลืองสดที่ครีบหลังและครีบท้องเหมือนปลาเฉี่ยวหิน และมีลายแถบสีดำอีกแถบบริเวณก่อนถึงโคนครีบหาง และมีลักษณะเด่นคือ ครีบท้องในปลาที่โตเต็มที่แล้วจะยาวย้วยห้อยลงมาใต้ท้องดูเหมือนนิ้วมือของมนุษย์ ซึ่งเป็นที่มาของชื่อเรียก "ฟิงเกอร์"

มีขนาดโตเต็มที่ประมาณ 30 เซนติเมตร ซึ่งนับว่าใหญ่กว่าปลาเฉี่ยวหิน แพร่กระจายพันธุ์อยู่บริเวณปากแม่น้ำและป่าโกงกางของชายฝั่งทวีปแอฟริกาแถบตะวันออก ตั้งแต่กานาเรียสจนถึงแองโกลา

นิยมเลี้ยงเป็นปลาสวยงาม นิสัยก้าวร้าวและว่ายน้ำได้เร็วมาก จึงไม่เหมาะสมกับการเลี้ยงรวมกับปลาที่ว่ายน้ำช้ากว่า 

## อ้างอิง

## แหล่งข้อมูลอื่น
* รูปและข้อมูลปลาฟิงเกอร์

หมวดหมู่:ปลาแอฟริกา
หมวดหมู่:ปลาตู้
หมวดหมู่:วงศ์ปลาเฉี่ยว
เหตุระเบิดในอิสตันบูล พ.ศ. 2553

**เหตุระเบิดในอิสตันบูล พ.ศ. 2553**  เป็นเหตุระเบิดพลีชีพซึ่งเกิดขึ้นที่จัตุรัสทักสิมในอิสตันบูล ประเทศตุรกี เมื่อวันที่ 31 ตุลาคม พ.ศ. 2553 ซึ่งทำให้มีผู้ได้รับบาดเจ็บ 32 คน ซึ่ง 15 คนในจำนวนนี้เป็นเจ้าหน้าที่ตำรวจ

## การโจมตี
เหตุระเบิดดังกล่าวมีเป้าหมายไปยังตำรวจปราบจลาจลและยานพาหนะของตำรวจซึ่งอยู่ในบริเวณจัตุรัสทักสิม หลังเกิดเหตุระเบิด ได้มีการตรวจค้นพบวัตถุระเบิดเพิ่มอีกเป็นจำนวนมากในบริเวณที่เกิดเหตุ มีผู้ได้รับบาดเจ็บทั้งสิ้น 32 คน ซึ่ง 17 คนในจำนวนนี้เป็นพลเรือน และอีก 15 นายเป็นตำรวจ ผู้ได้รับบาดเจ็บ 2 คนได้รับรายงานว่าได้รับบาดเจ็บสาหัส

## ความรับผิดชอบ
ในขณะที่ยังไม่มีการยืนยันอย่างเป็นทางการว่ากลุ่มใดเป็นผู้ก่อเหตุ แต่ได้มีการเสนอว่ากลุ่มฝ่ายซ้ายหรือพรรคแรงงานเคอร์ดิสถานเป็นผู้รับผิดชอบต่อเหตุการณ์ดังกล่าว เนื่องจากกลุ่มนี้เคยโจมตีอิสตันบูลมาก่อนหน้านี่แล้ว

วันที่ 31 ตุลาคมนับว่ามีความสำคัญ เนื่องจากเป็นวันการเฉลิมฉลองครั้งสุดท้ายสำหรับวันสาธารณรัฐ ซึ่งเป็นวันเดียวกับการประกาศอิสราภาพสำหรับสาธารณรัฐตุรกี และประธานาธิบดีตุรกี อับดุลลาห์ กัล มีกำหนดการเดินทางมายังบริเวณใกล้เคียง การเลือกเวลาระเบิดอาจถูกมองว่ามีความสำคัญได้เช่นกัน เนื่องจากพรรคแรงงานเคอร์ดิสถานได้ประกาศหยุดยิงฝ่ายเดียวเมื่อสองเดือนก่อน และมีกำหนดสิ้นสุดภายในวันที่ 31 ตุลาคม อย่างไรก็ตาม พรรคแรงงานเคอร์ดิสถานได้ปฏิเสธความรับผิดชอบต่อเหตุการณ์ดังกล่าว และยังได้ประกาศว่าทางพรรคได้ขยายระยะเวลาการหยุดยิงฝ่ายเดียวจนกระทั่งการเลือกตั้งทั่วไปในปี พ.ศ. 2554

## อ้างอิง

หมวดหมู่:การก่อการร้ายใน พ.ศ. 2553
หมวดหมู่:เหตุระเบิดในปี พ.ศ. 2553
หมวดหมู่:การระเบิดฆ่าตัวตายในประเทศตุรกี
หมวดหมู่:การก่อการร้ายในอิสตันบูล
อำมาตย์

**อำมาตย์**  คือ ข้าราชการ ข้าเฝ้า ขุนนาง (มาจากคำว่า อมาตย์) ที่ปรึกษาชั้นผู้ใหญ่ที่มีความสำคัญและใกล้ชิดกับพระมหากษัตริย์ คอยถวายความเห็นแด่พระมหากษัตริย์เพื่อให้ทรงมีพระบรมราชวินิจฉัย เคยใช้เป็นยศพลเรือน 

ในรัชสมัยพระบาทสมเด็จพระมงกุฎเกล้าเจ้าอยู่หัวใช้เป็นคำเรียกตำแหน่งข้าราชพลเรือน จัดเป็น 3 ชั้น คือ รองอำมาตย์ อำมาตย์ มหาอำมาตย์ ชั้นหนึ่งมี 3 คือ เอก โท ตรี แต่ชั้นมหาอำมาตย์มีสูงขึ้นไปอีกชั้นหนึ่ง คือ มหาอำมาตย์นายก เป็นชั้นพิเศษ ยศดังกล่าวนี้ถูกเลิกใช้ เมื่อมีการเปลี่ยนแปลงการปกครอง พ.ศ. 2475

ที่ปรึกษาชั้นผู้ใหญ่ที่มีความสำคัญและใกล้ชิดกับพระราชาเช่น
สมุหนายก มีหน้าที่ ผู้ว่าราชการแทนพระมหากษัตริย์บริหารแผ่นดิน
สมุหพระกลาโหม ควบคุมเกี่ยวกับทางทหารทั่วประเทศ
มหาดเล็ก และ ราชครู

## ยศข้าราชการพลเรือน

## ดูเพิ่ม
*ยศข้าราชการทหารและพลเรือนของสยาม

## อ้างอิง

หมวดหมู่:ตำแหน่งขุนนาง
หมวดหมู่:ยศศักดิ์ไทย
พิงค์แพนเตอร์

**พิงค์แพนเตอร์** () คือชื่อวงดนตรีสัญชาติไทย โดยมีวิชัย ปุญญะยันต์เป็นหัวหน้าวงและเป็นผู้ตั้งชื่อวงเองตามตัวการ์ตูนตลกแนวสืบสวนยอดนิยมในแถบยุโรป มีผลงานเพลงเป็นที่รู้จักคือ *"รักฉันนั้นเพื่อเธอ"* และ *"รอยเท้าบนผืนทราย"*

## ประวัติ
วิชัย ปุญญะยันต์ และ วิรัช อยู่ถาวร อดีตสมาชิกวง ซิลเวอร์แซนด์(Silver Sand) ที่ยุบไป ร่วมกันตั้งวงดนตรีขึ้นมาใหม่ โดยใช้ชื่อวง "พิงค์แพนเตอร์" ซึ่งชื่อนี้มาจากคุณวิชัยเกิดตรงกับปีเสือ(พ.ศ. 2493) และชื่นชอบตัวการ์ตูนพิงค์แพนเตอร์  แต่ วิรัช ได้ขอลาออกหลังจากนั้นไม่กี่เดือน เนื่องจากมีงานสอนดนตรีที่สยามกลการและมีปัญหาทางสุขภาพ

ต่อมา วิชัย ปุญญะยันต์ ได้เข้ารับตำแหน่งมิวสิคไดเรคเตอร์ให้กับบริษัท อีเอ็มไอ โดยเป็นผู้เรียบเรียงเสียงประสาน ผู้ร้องไกด์ และนำวงพิงค์แพนเตอร์เล่นดนตรีบันทึกเสียงให้กับศิลปินต่างๆ ในสังกัด อาทิ วงชาตรี, จันทนีย์ อูนากูล, สุชาติ ชวางกูร เป็นต้น  กระทั่งคุณประมาณ บุษกร ผู้บริหารของบริษัทได้แนะนำให้วงมีอัลบั้มเพลงเป็นของตนเอง จึงเกิดอัลบั้มชุดแรกคือ *"สายชล"* ในปี พ.ศ. 2525 ซึ่งมีเพลง สายชล แต่งโดย จันทนีย์ อูนากูล แต่เพลงที่สร้างชื่อเสียงให้กับวงเป็นอย่างมากกลับเป็นเพลง "รักฉันนั้นเพื่อเธอ" ซึ่งแต่งโดย ชรัส เฟื่องอารมย์ โดยเอาทำนองเพลง Yume Oi Sake ของญี่ปุ่น มาใส่เนื้อร้องเป็นภาษาไทย และได้มีการเปลี่ยนชื่อชุดตามชื่อเพลงยอดนิยมดังกล่าวในภายหลัง ทำยอดขายนับแสนตลับ  และเป็นศิลปินกลุ่มแรกที่ขึ้นเวทีถาวรของรายการโลกดนตรี ข้างอาคารห้องส่งททบ. 5 ในวันที่ 22 มกราคม พ.ศ. 2527

พิงค์แพนเตอร์ออกอัลบั้มชุดต่อมาให้กับอีเอ็มไอ ได้แก่  "ไกลเกินฝัน" (2526) มีเพลง รอยเท้าบนผืนทราย เป็นเพลงฮิต, "วิมานในฝัน" (2527), "นางนวล"(2527), "จุดหมายนั้นฉันมีเธอ" (2528), "รักพี่นะ" (2529) และ "สิ้นสายสัมพันธ์" (2529) จากนั้นจึงเปลี่ยนเข้าสังกัด ท็อปไลน์, นิธิทัศน์ และร่วมงานกับ แกรมมี่ ตามลำดับ โดยออกอัลบั้มเพลงใหม่และเพลงเก่าจากศิลปินคนอื่น รวมถึงนำเพลงของตนเองมาบรรเลงด้วยเครื่องดนตรีสมัยใหม่ แต่ได้รับความนิยมน้อยกว่าสมัยก่อน

ทางวงได้มีการเปลี่ยนแปลงสมาชิกวงอยู่หลายครั้งตามยุคสมัย  เหลือเพียง วิชัย และบางคน ที่ยังดำเนินวงอยู่    สมาชิกเด่นๆ ได้แก่ ณรงค์ อับดุลราฮิม, อดุลย์ วงษ์แก้ว, ประจวบ สินเทศ, ธนพล ไตรเวทย์(แดง แฟนทาสติก), กรองทอง ทัศนพันธ์, ปนิตา ทัศนพันธ์(ทายาทของครูสมยศ ทัศนพันธ์) และ โสรยา สิรินันท์(นางเอกละครโทรทัศน์เรื่อง เจ้าซอใจซื่อ)  นอกจากนี้ยังรับทำเพลงประกอบโฆษณาให้กับสินค้าต่างๆ มากมาย และมีห้องบันทึกเสียงของตนเอง  

เอกลักษณ์ที่สำคัญของวง ได้แก่ การใช้เสียงดนตรีที่ต้องอาศัยนักดนตรีกลุ่มเครื่องสาย เช่น ไวโอลิน วิโอลา จากวงดุริยางค์กองทัพเรือ และกรมศิลปากรเข้าเสริมในหลายๆ เพลงทั้งในภาคบันทึกเสียงอัลบั้มและภาคแสดงสด ทำให้การเรียบเรียงเสียงประสานดูขลังและกลมกลืนจนน่าติดตาม  กับการแต่งกายแบบสูทของสมาชิกวงทุกคนทั้งชายหญิง  แม้แต่หน้าปกเทปของวงในยุคต้นๆ ยังใช้ภาพวาดตัวการ์ตูนต้นแบบมาแสดงเข้ากับคอนเซ็ปต์หรือชื่อของอัลบั้ม จึงเป็นที่จดจำของแฟนเพลงมาเนิ่นนาน

**<big>ผลงานการโปรดิวเซอร์</big>**

วงพิงค์แพนเตอร์

สุนทราภรณ์ แกรมมี่โกลด์ซีรีส์ (2542)

## อ้างอิง

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 1970
หมวดหมู่:กลุ่มดนตรีไทยที่ก่อตั้งในปี พ.ศ. 2522
ปฏิบัติการดาวน์ฟอล

**ปฏิบัติการดาวน์ฟอล** () เป็นแผนการโดยรวมของฝ่ายสัมพันธมิตรเพื่อบุกญี่ปุ่นในช่วงใกล้จะสิ้นสุดสงครามโลกครั้งที่สอง ปฏิบัติการถูกยกเลิกเมื่อญี่ปุ่นได้ยอมจำนนหลังจากโดนทิ้งระเบิดนิวเคลียร์ที่เมืองฮิโรชิมะและนางาซากิ สหภาพโซเวียตประกาศร่วมสงครามต่อต้านญี่ปุ่น และยึดครองแมนจูเรีย ปฏิบัติการดาวน์ฟอลแบ่งออกเป็นสองส่วนด้วยกันคือ: ปฏิบัติการโอลิมปิก (Operation Olympic) และ ปฏิบัติการโคโรเนต (Operation Coronet) ปฏิบัติการจะเริ่มต้นในเดือนตุลาคม ค.ศ. 1945 ปฏิบัติการโอลิมปิกมีวัตถุประสงค์เพื่อยึดดินแดนหนึ่งในสามทางใต้ของดินแดนตอนใต้สุดของประเทศญี่ปุ่น เกาะคีวชู และเกาะโอกินาวะที่พึ่งยึดได้เพื่อใช้เป็นพื้นที่รองรับการรุกคืบต่อไป ต่อมาในฤดูใบไม้ผลิ ค.ศ. 1946 ปฏิบัติการโคโรเนตถูกวางแผนไว้สำหรับบุกที่ราบคันโต ใกล้กับโตเกียว บนเกาะฮนชู สนามบินบนเกาะคีวชูที่ยึดได้ในปฏิบัติการโอลิมปิกจะเป็นฐานสนับสนุนปฏิบัติการโคโรเนต ถ้าดาวน์ฟอลเกิดขึ้น นี่อาจจะเป็นการทำสงครามสะเทินน้ำสะเทินบกที่มีขนาดใหญ่ที่สุดในประวัติศาสตร์

ภูมิศาสตร์ของญี่ปุ่นทำให้ฝ่ายญี่ปุ่นทราบถึงแผนการบุกนี้เช่นกัน ญี่ปุ่นสามารถทำนายแผนการบุกของฝ่ายสัมพันธมิตรได้ถูกต้องและได้ทำการปรับแผนป้องกัน ปฏิบัติการเคะสึโง (Operation Ketsugō) ญี่ปุ่นวางแผนป้องกันเกาะคีวชูทั้งหมดด้วยกองหนุนเพียงน้อยนิดสำหรับปฏิบัติการป้องกันใด ๆ ที่ตามมา มีการคาดการณ์ถึงผู้บาดเจ็บล้มตายในจำนวนหลากหลายต่างกันไป แต่ก็เป็นจำนวนที่สูงมากสำหรับทั้งสองฝ่ายขึ้นกับระดับการต่อต้านของประชาชนญี่ปุ่นในการบุก คาดกันว่าอาจมีผู้บาดเจ็บล้มตายถึงหนึ่งล้านคนสำหรับฝ่ายสัมพันธมิตร และสิบล้านคนสำหรับฝ่ายญี่ปุ่น

## อ้างอิง

**บรรณานุกรม**

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 

## แหล่งข้อมูลอื่น
* Allen, Thomas B., "*[http://college.hmco.com/history/readerscomp/mil/html/ml_038500_operationdow.htm Operation Downfall]*". Houghton Mifflin Reader's Companion to Military History.
* Bauer, K. Jack, "*[http://www.ww2pacific.com/downfall.html Operation Downfall: Olympic, Coronet] ; World War II in the Pacific, The Invasion of Japan*". ww2pacific.com.
* 
* .
* Hoyt, Austin, *[[American Experience]]*: *[https://www.pbs.org/wgbh/amex/pacific/ Victory in the Pacific] *; PBS documentary.
* Japanese Monograph No. 23, "Waiting for the invasion" (notes on Japanese preparations for an American invasion)
* Pearlman, Michael D., "''Unconditional Surrender, Demobilization, and the Atomic Bomb''"; Combat Studies Institute, U.S. Army Command and General Staff College, 1996.
* .

หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:การทัพญี่ปุ่น
หมวดหมู่:ปฏิบัติการทางทหารที่ถูกยกเลิก
หมวดหมู่:การบุกครองที่ถูกยกเลิก
หมวดหมู่:การบุกครองญี่ปุ่น
หมวดหมู่:ชื่อรหัส
กองเรือผสม

**กองเรือผสม** () เป็นส่วนมหาสมุทรของกองทัพเรือจักรวรรดิญี่ปุ่น ก่อนสงครามโลกครั้งที่สอง กองเรือผสมไม่ใช่กองกำลังประจำการ แต่เป็นกองกำลังชั่วคราวที่ตั้งขึ้นระหว่างการรบหรือการซ้อมรบครั้งใหญ่ของกองทัพเรือ จากหน่วยงานที่หลากหลายซึ่งปกติขึ้นตรงต่อสายการบังคัญบัญชาที่ต่างกันในยามสงบ

## รูปภาพผู้บัญชาการทหารกองเรือผสมที่สำคัญ

ไฟล์:Itoh Sukeyuki.jpg|พลเรือโทอิโต สุเกะยูกิ ผู้บัญชาการทหารกองเรือผสมในช่วงสงครามจีน–ญี่ปุ่นครั้งที่หนึ่ง
ไฟล์:Togo Heihachiro in uniform.jpg|พลเรือเอกโทโง เฮฮาจิโร ผู้บัญชาการทหารกองเรือผสมในช่วงสงครามรัสเซีย–ญี่ปุ่น
ไฟล์:Portrait of Yamamoto Isoroku.jpg|พลเรือเอกอิโซโรกุ ยามาโมโตะ ผู้บัญชาการทหารกองเรือผสมในช่วงระยะเริ่มต้นของสงครามแปซิฟิก


## อ้างอิง
### หนังสือ
* 
* 

### แหล่งข้อมูลอื่น
* 
* 
* War II Armed Forces – Orders of Battle and Organizations'' 
* Nihon Kaigun


หมวดหมู่:กองเรือของกองทัพเรือจักรวรรดิญี่ปุ่น
หมวดหมู่:กองเรือนาวี
ออโต้บาห์น

**ออโต้บาห์น** เป็นวงดนตรีแจ๊สสัญชาติไทย  มีผลงานอัลบั้มเพลงกับค่ายคีตา เรคคอร์ดสจำนวนสองชุด ในช่วงปี พ.ศ. 2534-2536 โดยมีเพลง *"ทนได้ทนไป"* และ *"แด่เธอ"* เป็นที่รู้จัก  สมาชิกวง ได้แก่  อัธพนธ์ มกรานนท์(เอ็ดดี้) บุตรชายของอาคม มกรานนท์, โชติชู พึ่งอุดม(ป้อม) ร่วมกับ  ธรรมนูญ หะยีสาและ(นุ) และ สมโชค เล้าเปี่ยมทอง(เกี๊ยก) จากวงร็อคเคสตร้า

เดิมก่อตั้งโดย หรั่ง ร็อคเคสตร้า ร่วมด้วยเพื่อนร่วมวงเก่า คือ เกี๊ยก และ นุ เล่นเพลงแนวแจ๊ส แต่หรั่งได้ถอนตัวไปออกอัลบั้มเดี่ยวของตน จึงได้ เอ็ดดี้ และ ป้อม เข้าร่วมวง โดยเล่นประจำอยู่ที่ร้าน เดอะ กลาส ซึ่งตั้งอยู่ในบริษัท บัตเตอร์ฟลาย ของ จิรพรรณ อังศวานนท์ ซึ่งสมาชิกวงยังได้มีโอกาสคลุกคลีในการทำเพลงประกอบภาพยนตร์และโฆษณาให้กับบัตเตอร์ฟลาย ต่อมาจึงทำอัลบั้มเพลงในที่สุด คือ "Autobahn"(2534) และ "ความรัก"(2535-2536) โดยมี จิรพรรณ ดูแลการผลิต และได้ทีมนักแต่งเพลงจากคีตา อาทิ ฉัตรชัย ดุริยประณีต, เชษฐา ยารสเอก มาแต่งเพลงให้  

เอ็ดดี้ และ ป้อม มีอัลบั้มเดี่ยวภายหลังการแยกวง โดยที่สมาชิกทั้งหมดยังคงรับงานเล่นดนตรีทั่วไป

## อ้างอิง

## แหล่งข้อมูลอื่น
*Eddie-Autobahn on Facebook

หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดคีตา
หมวดหมู่:กลุ่มดนตรีไทยในยุค 1990
ฟุตบอลลีกแชมเปียนชิป ฤดูกาล 2010–11

**[[ฟุตบอลลีกแชมเปียนชิพ]] ฤดูกาล 2010-11** เป็นฤดูกาลที่ 7 ของการแข่งขันลีกแชมเปียนชิพ เริ่มแข่งขันเมื่อวันที่ 6 สิงหาคม พ.ศ. 2553 สิ้นสุดการแข่งขันเมื่อวันที่ 7 พฤษภาคม พ.ศ. 2554 และสิ้นสุดการแข่งขันรอบเพลย์ออฟเมื่อ 30 พฤษภาคม พ.ศ. 2554

ควีนส์ปาร์คเรนเจอส์ คว้าแชมป์ลีกแชมเปียนชิพและเลื่อนชั้นขึ้นสู่พรีเมียร์ลีก ฤดูกาล 2011-12 พร้อมกับนอริชซิตี ซึ่งคว้ารองแชมป์ และสวอนซีซิตี ที่คว้าแชมป์เพลย์ออฟโดยการเฉือนชนะเรดดิง ส่วนเปรสตันนอร์ทเอนด์ เชฟฟิลด์ยูไนเต็ด และสคันธอร์ปยูไนเต็ด ตกชั้นไปเล่นลีกวัน ฤดูกาล 2011-12 พร้อมกันทั้ง 3 ทีม

## การเปลี่ยนแปลงจากฤดูกาลล่าสุด
### การเปลี่ยนแปลงทีม
#### จากลีกแชมเปี้ยนชิพ
##### เลื่อนชั้นขึ้นสู่[[พรีเมียร์ลีก]]:
* นิวคาสเซิลยูไนเต็ด
* เวสต์บรอมวิชอัลเบียน
* แบล็คพูล
##### ตกชั้นสู่[[ลีกวัน]]:
* ปีเตอร์โบโรยูไนเต็ด
* พลีมัธอาร์ไกล์
* เชฟฟิลด์เวนสเดย์
#### เพื่อลีกแชมเปี้ยนชิพ
##### ตกชั้นมาจาก[[พรีเมียร์ลีก]]:
* เบิร์นลีย์ 
* ฮัลล์ซิตี 
* พอร์ตสมัท 
##### เลื่อนชั้นขึ้นมาจาก[[ลีกวัน]]:
* นอริชซิตี
* ลีดส์ยูไนเต็ด
* มิลล์วอลล์
### การเปลี่ยนแปลงกฎ-กติกา
### การเปลี่ยนแปลงการให้การสนับสนุน

 

## ทีม
#### สนามแข่งขัน

## ตารางคะแนน ลีกแชมเปียนชิพ ฤดูกาล 2010-11

**หมายเหตุ:  (C)**=แชมป์ลีกแชมเปียนชิพ ฤดูกาล 2010-11,**(P)**=เลื่อนชั้นขึ้นสู่พรีเมียร์ลีก ฤดูกาล 2011-12,**(R)**ตกชั้นสู่ลีกวัน ฤดูกาล 2011-12
### รอบเพลย์ออฟ

## ผลการแข่งขัน

## สถิติตลอดฤดูกาล

## รางวัลประจำเดือน

## ทีมแห่งปี

## อ้างอิง

หมวดหมู่:ฤดูกาลในอีเอฟแอลแชมเปียนชิป
ธงประมวลสากล

thumb|ชุดธงประมวลบนสะพานเดินเรือของเรือสินค้า ''SS Jeremiah O'Brien''
ระบบ **ธงประมวลสากล** () เป็นวิธีการแทนตัวอักษรแต่ละตัวอักษรในสัญญาณไปสู่เรือหรือจากเรือ เป็นส่วนหนึ่งของประมวลสากล (INTERCO)

thumb|right|ราวแขวนธงสัญญาณบนเรือรบ ''USS North Carolina (BB-55) ''
มีวิธีการต่าง ๆ ที่ธงสามารถใช้เป็นสัญญาณคือ:
* แต่ละธงสะกดออกเป็นข้อความตัวอักษรแบบตัวอักษรต่อตัวอักษร
* ธงแต่ละธงมีความหมายเฉพาะเจาะจงและมาตรฐาน ตัวอย่างเช่นเรือสนับสนุนการดำน้ำจะยก "ธง" ระบุว่าไม่สามารถที่จะย้ายจากตำแหน่งปัจจุบันได้เพราะพวกเขามีนักดำน้ำอยู่ใต้น้ำ
* ธงรูปแบบหนึ่งหรือหลายหลายรูปแบบเป็นข้อความเข้ารหัสซึ่งความหมายของรหัสสามารถตรวจสอบดูได้ในหนังสือรหัสที่ถือโดยบุคคลกลุ่มเดียวกัน เช่น รหัสตัวเลขโพฟูม (Popham numeric code) ที่ใช้ในยุทธนาวีทราฟัลการ์
* ในการแข่งเรือใบและเรือบด ธงนั้นมีหลายความหมาย เช่นธงพีจะใช้เป็นธง "เตรียม" เพื่อแสดงว่าใกล้เริ่มต้นการแข่งขัน และธงเอสหมายความว่าเส้นทางระยะสั้น
NATO ก็ใช้ธงเช่นเดียวกันซึ่งจะซ้ำกันน้อยมากสำหรับเรือรบ ใช้เดี่ยวหรือเป็นชุดสั้น ๆ เพื่อสื่อสารข้อความที่ไม่เป็นความลับต่าง ๆ การใช้งานโดยทั่วไปของ NATO จะแตกต่างจากความหมายสากล ดังนั้นจะมีธงตอบรับ/รหัสเหนือสัญญาณเพื่อบ่งชี้ว่าควรจะใช้ความหมายสากลใดในการอ่าน

## ธงอักขระ (ธงสัญญาณ)

;หมายเหตุ

## ธงตัวเลข

## ธงแทน

ธงแทนใช้ส่งข้อความที่มีตัวอักษรซ้ำกัน

### ตัวอย่าง

## ดูเพิ่ม
* รหัสอักขระ

## อ้างอิง

## แหล่งข้อมูลอื่น

* John Savard's flag page. Collection of different flag systems.
* Freeware to aid memorizing the flags
* ''La flag-alfabeto'' - signal flags used for the Esperanto language - the flags for the Esperanto letters with diacritical marks have the lighter color in the normal flag replaced with light green, which is not used in any normal flag.

หมวดหมู่:ธงเดินเรือ
หมวดหมู่:การสื่อสารทางแสง
หมวดหมู่:การส่งสัญญาณทางทะเล
ปริญญาตรี

**ปริญญาตรี** หรือ **ปริญญาบัณฑิต** เป็นระดับการศึกษาย่อยในการอุดมศึกษา ต่อเนื่องจากชั้นมัธยมศึกษา คำว่า ตรี หมายถึง ชั้นที่สาม (ใช้เกี่ยวกับลำดับชั้นหรือขั้นของยศตำแหน่ง คุณภาพ หรือ วิทยฐานะ ต่ำกว่า โท สูงกว่า จัตวา) 

ระดับปริญญาตรี โดยทั่วไปเวลาสี่ปี แต่สามารถช่วง 2-6 ปีขึ้นอยู่กับภูมิภาคของโลก

## ปริญญาตรีในประเทศไทย

การจัดการศึกษาปริญญาตรีในประเทศไทย โดยส่วนใหญ่จะกำหนดระยะเวลาของหลักสูตรไว้ 4 หรือ 5 ปี และ 2 หรือ 3 ปี ในหลักสูตรต่อเนื่องจากอนุปริญญา มีจุดมุ่งหมายที่จะพัฒนาให้บุคคลมีความรู้ ความสามารถ ดังนี้ 

# มีความรู้และทักษะพื้นฐานในการประกอบอาชีพได้เป็นอย่างดี
# มีความรู้ทันสมัย ใฝ่รู้ และพัฒนาตนเอง
# มีความสามารถในการจัดระบบความคิด คิดวิเคราะห์ สังเคราะห์และประเมินผล
# มีความคิดริเริ่มสร้างสรรค์ ประยุกต์ใช้ความรู้และสร้างผลงานใหม่ได้
# มีความสามารถในการบริหารจัดการและการทำงานเป็นทีม
# มีความสามารถในการใช้ภาษาในการสื่อสารและใช้เทคโนโลยีได้ดี
# มีคุณธรรมจริยธรรมในการดำรงชีวิตและประกอบวิชาชีพ

สำหรับผู้ที่สำเร็จการศึกษาระดับปริญญาตรีในประเทศไทย จะมีคำเรียกว่า “บัณฑิต” หมายถึง ผู้ทรงความรู้ ผู้มีปัญญา นักปราชญ์  เช่น วิทยาศาสตรบัณฑิต แพทยศาสตรบัณฑิต บัญชีบัณฑิต เป็นต้น

## อ้างอิง

## ดูเพิ่ม
* รายชื่อสถาบันอุดมศึกษาในประเทศไทย
* รายชื่อวิทยาเขตของสถาบันอุดมศึกษาในประเทศไทย

หมวดหมู่:ระดับปริญญา
วัดหนองตาโชติ

**วัดหนองตาโชติ**  ตั้งอยู่ที่เลขที่  173 หมู่ 5 ตำบลวังทองแดง อำเภอเมืองสุโขทัย จังหวัดสุโขทัย เป็นวัดชนิดวัดราษฎร์ สังกัดคณะสงฆ์มหานิกาย ในอดีตเป็นวัดที่พระครูประโชติสันติธรรม (หลวงพ่อประเสริฐ) ที่ดำรงตำแหน่งเจ้าอาวาส ตั้งแต่ พ.ศ. 2495 เถรคณาจารย์ทางด้านวิทยาคมที่มีความเชียวชาญทางด้านว่านนานาชนิดที่มาจัดสร้างเป็นวัตถุมงคลให้กับศิษย์ไปใช้ป้องกันคุณไสย์และสัตว์มีเขี้ยวงา

## ประวัติ
วัดหนองตาโชติ สร้างขึ้นตั้งแต่ประมาณ พ.ศ. 2460 มีนามตามชื่อบ้าน โดยมีนายจันทร์  อินปาน เป็นผู้นำในการสร้างวัด และนายเชย นางเล็ก อ่อนบุญเป็นผู้บริจาคที่ดินในการจัดสร้าง ได้รับพระราชทานวิสุงคามสีมา เมื่อวันที่ 17 กุมภาพันธ์ 2497 

พื้นที่ตั้งวัดเป็นที่ราบลุ่มมีที่นาล้อมรอบ อาคารเสนาสนะต่าง ๆ มีอุโบสถกว้าง 18 เมตรยาว 20 เมตร สร้าง พ.ศ. 2507 ศาลาการเปรียญกว้าง 18.50 เมตร ยาว 36 เมตร  

### ที่ตั้ง
วัดหนองตาโชติ ตั้งอยู่ชนบทเป็นที่ราบลุ่มมีที่นาล้อมรอบ มีที่ดินตั้งวัด จำนวน 12 ไร่ 2 ตารางวา ทิศเหนือติดกับคลองสาธารณะที่เชื่อมระหว่างบ้านสวนกับอำเภอศรีสำโรง ทิศตะวันออกติดกับโรงเรียนวัดหนองตาโชติ ด้านทิศใต้ติดกับถนนสาธารณะและสถานีอนามัย  ทิศตะวันตกหมู่บ้าน

### ลำดับเจ้าอาวาส

## อ้างอิง

หนองตาโชติ
จงรัก พลาศัย

**ผู้ช่วยศาสตราจารย์ จงรัก พลาศัย** นายกสภามหาวิทยาลัยนราธิวาสราชนครินทร์ อธิการบดีคนแรกของมหาวิทยาลัยนราธิวาสราชนครินทร์ อดีตผู้อำนวยการวิทยาลัยเทคนิคนราธิวาส

## ประวัติ
จงรัก พลาศัยเกิดเมื่อวันที่ 14 เมษายน พ.ศ. 2497 ที่ ต.โคกเคียน อ.เมืองนราธิวาส จ.นราธิวาส

## การศึกษา
จงรัก สำเร็จการศึกษาระดับปริญญาตรี ครุศาสตรอุตสาหกรรมบัณฑิต (วิศวกรรมเครื่องกล) จากสถาบันเทคโนโลยีราชมงคล วิทยาเขตเทเวศน์ กรุงเทพมหานคร เมื่อปี พ.ศ. 2532 ระดับปริญญาโท รัฐประศาสนศาสตรมหาบัณฑิต จากมหาวิทยาลัยสงขลานครินทร์ วิทยาเขตหาดใหญ่ พ.ศ. 2541 และระดับปริญญาเอก ด้านการศึกษา (Ed.D.) จากมหาวิทยาลัยบาเกียว ประเทศฟิลิปปินส์  ปี พ.ศ. 2551

## การทำงาน
จงรัก เริ่มรับราชการครู ประจำโรงเรียนเกษตรกรรมนราธิวาส เมื่อปี พ.ศ. 2519 ต่อมาในปี พ.ศ. 2525 จึงได้มารับตำแหน่งอาจารย์ ประจำวิทยาลัยเกษตรและเทคโนโลยีบุรีรัมย์ จังหวัดบุรีรัมย์ ในปี พ.ศ. 2526 เป็นผู้ช่วยผู้อำนวยการวิทยาลัยสารพัดช่างนราธิวาส ต่อมา พ.ศ. 2539 เป็นผู้อำนวยการวิทยาลัยการอาชีพตากใบ และเป็นผู้อำนวยการวิทยาลัยเทคนิคนราธิวาส ในปี พ.ศ. 2545 กระทั่งในปี พ.ศ. 2548 ได้มีการจัดตั้งมหาวิทยาลัยนราธิวาสราชนครินทร์ขึ้น และยุบรวมเอาวิทยาลัยเทคนิคนราธิวาสเข้าเป็นหน่วยงานในสังกัด จงรัก จึงได้รับการแต่งตั้งเป็นอธิการบดีมหาวิทยาลัยนราธิวาสราชนครินทร์ ตั้งแต่ปี พ.ศ. 2549 จนถึงปัจจุบัน

## ผลงานโดดเด่น
จงรัก เคยได้รับคัดเลือกเป็นข้าราชการผลงานดีเด่นของจังหวัดชายแดนภาคใต้ สาขาการบริหารนโยบาย ประจำปี 2546 โดยสมเด็จพระเทพรัตนราชสุดาฯ สยามบรมราชกุมารี ได้พระราชทานเกียรติบัตร ณ อาคารสิริกาญจนทักษิณ พระตำหนักทักษิณราชนิเวศน์ เมื่อวันที่ 11 ธันวาคม พ.ศ. 2546 และได้รับคัดเลือกจากกระทรวงวัฒนธรรม ให้เป็นผู้ทำคุณประโยชน์ต่อพระพุทธศาสนา ประเภทส่งเสริมและอนุรักษ์วัฒนธรรม มรดกไทยทางพระพุทธศาสนา โดยสมเด็จพระเทพรัตนราชสุดาฯ สยามบรมราชกุมารี ได้พระราชทานรางวัลเสาเสมาธรรมจักรเนื่องในวันวิสาขบูชาโลก ประจำปี 2547

## เครื่องราชอิสริยาภรณ์

## อ้างอิง

หมวดหมู่:นักวิชาการจากจังหวัดนราธิวาส
หมวดหมู่:อาจารย์คณะวิศวกรรมศาสตร์
หมวดหมู่:บุคคลจากมหาวิทยาลัยนราธิวาสราชนครินทร์
หมวดหมู่:บุคคลจากมหาวิทยาลัยเทคโนโลยีราชมงคลพระนคร
หมวดหมู่:บุคคลจากคณะวิทยาการจัดการ มหาวิทยาลัยสงขลานครินทร์
หมวดหมู่:ผู้ได้รับพระราชทานรางวัลเสาเสมาธรรมจักร
หมวดหมู่:นายกสภาสถาบันอุดมศึกษาในประเทศไทย
เครื่องบินทะเล

right|200px|thumb|กรัมแมน จี-111 อัลบาทรอสส์ เรือบินสะเทินน้ำสะเทินบกของสายการบินชาล์กส์นำเครื่องลงที่อ่าวไมอามีในเดือนมีนาคม ค.ศ. 1987

**เครื่องบินทะเล** หรือ **เครื่องบินน้ำ** () เป็นอากาศยานปีกตรึงที่สามารถนำเครื่องขึ้นและลงบนน้ำได้ เครื่องบินทะเลที่สามารถนำเครื่องขึ้นและลงในสนามบินได้ถือเป็นชนิดย่อยของเครื่องบินทะเลเรียกว่าอากาศยานสะเทินน้ำสะเทินบก (amphibian aircraft)  เครื่องบินทะเลและอากาศยานสะเทินน้ำสะเทินบกยังแบ่งได้อีก 2 ชนิดตามลักษณะบนพื้นฐานของเทคโนโลยีคือ เครื่องบินทุ่นลอยน้ำ (floatplane) และ เรือบิน (flying boat) บางครั้งเครื่องบินทะเลก็เรียกว่า **hydroplane**

## ชนิด
เครื่องบินทะเลสามารถแบ่งได้ออกเป็น 2 ชนิดคือ เครื่องบินทุ่นลอยน้ำ และ เรือบิน
***เครื่องบินทุ่นลอยน้ำ** มีโป๊ะหรือทุ่นลอยยาวเรียวติดอยู่ใต้ส่วนลำตัวเครื่องบิน ปกติมี 2 ทุ่นแต่ก็อาจมีแบบอื่นอีก มีเพียง "โป๊ะ" เท่านั้นในเครื่องบินทุ่นลอยน้ำทั่วไปที่สัมผัสกับน้ำ ลำตัวเครื่องบินจะยังคงอยู่เหนือน้ำ เครื่องบินขนาดเล็กบางลำสามารถดัดแปลงให้กลายเป็นเครื่องบินทุ่นลอยน้ำได้เพราะเครื่องบินทุ่นลอยน้ำโดยทั่วไปก็เป็นเครื่องบินขนาดเล็กอยู่แล้ว เครื่องบินทุ่นลอยน้ำมีข้อจำกัดในความสามารถโดยไม่สามารถเผชิญกับคลื่นที่สูงกว่า 12 นิ้ว (0.31 เมตร) ได้ โป๊ะก็จะถูกเพิ่มเข้าไปในน้ำหนักเครื่องบินเปล่าและสัมประสิทธิ์ของแรงดัน เป็นผลให้ความสามารถในการบรรทุกลดลง ไต่ความสูงช้า และ ความเร็วลดลง
thumb|right|เครื่องบินทุ่นลอยน้ำ
* **เรือบิน** ส่วนที่ลอยน้ำหลักๆก็คือส่วนลำตัวเครื่องบิน ที่มีความสามารถคล้ายกับตัวเรือเมื่ออยู่ในน้ำ เรือบินส่วนมากกมักมีโป๊ะเล็กๆติดอยู่ที่ปีกเพื่อความสมดุล เครื่องบินทะเลขนาดเล็กไม่จำเป็นต้องเป็นเครื่องบินทุ่นลอยน้ำทั้งหมด แต่เครื่องบินทะเลขนาดใหญ่ทั้งหมดจะเป็นเรือบิน น้ำหนักที่มากกว่าจะมีส่วนช่วยลำตัวเครื่องบินให้ลอยน้ำ

คำว่า "seaplane" มักใช้แทน "floatplanes" ในภาษาอังกฤษแบบอังกฤษ แต่ในบทความนี้ทั้ง flying boats และ floatplanes ซึ่งเป็นชนิดของเครื่องบินทะเล ใช้ตามความนิยมแบบอเมริกา

อากาศยานสะเทินน้ำสะเทินบกสามารถนำเครื่องขึ้นและลงได้ทั้งบนทางวิ่งและในน้ำ เครื่องบินทะเลที่แท้จริงนั้นจะนำเครื่องขึ้นและลงได้ในน้ำเท่านั้น มีทั้ง เครื่องบินทุ่นลอยน้ำและเรือบินที่เป็นอากาศยานสะเทินน้ำสะเทินบก รวมทั้งยังมีลูกผสมด้วย ตัวอย่างเช่น เครื่องบินทุ่นลอยน้ำที่พับเก็บทุ่นได้ เครื่องบินทะเลสมัยใหม่มักเป็นอากาศเบา สะเทินน้ำสะเทินบก และเป็นแบบเครื่องบินทุ่นลอยน้ำ

## อ้างอิง
จิกน้ำ

**จิกน้ำ**, ** จิกอินเดีย**, **จิกนา** หรือ **จิกมุจลินท์** มีชื่อวิทยาศาสตร์ว่า *Barringtonia acutangula* เป็นไม้ยืนต้นอยู่ในวงศ์ Lecythidaceae มีถิ่นกำเนิดตั้งแต่ประเทศอัฟกานิสถาน ไปทางตะวันออกจนถึงประเทศฟิลิปปินส์ และตอนเหนือของประเทศออสเตรเลีย แถบรัฐควีนส์แลนด์ โดยมักขึ้นใกล้ริมแหล่งน้ำ

จิกน้ำมีชื่อเรียกอื่น ๆ ตามภาษาถิ่นว่า "กระโดนทุ่ง" หรือ "กระโดนน้ำ" (อีสาน-หนองคาย), "ปุยสาย" หรือ "ตอง" (ภาคเหนือ) "กระโดนสร้อย" (พิษณุโลก) และ "ลำไพ่" (อุตรดิตถ์) 

## ลักษณะทางพฤกษศาสตร์
เป็นไม้ประเภทผลัดใบ สูง 5-15 เมตร ลำต้นเป็นปุ่มปม ปลายกิ่งลู่ลง ใบอ่อนเป็นสีน้ำตาลแดงเข้ม ใบเป็นใบเดี่ยว ออกเวียนสลับถี่บริเวณปลายยอด เป็นรูปใบหอก หรือรูปไข่กลับ ปลายและโคนใบแหลม ขอบจักถี่ เวลามีดอกจะทิ้งใบเหลือเพียงใบอ่อนเป็นสีแดง สวยงามน่าชมมาก

ดอกออกเป็นช่อยาวที่ปลายยอด ห้อยลงเป็นระย้า ราว 30-40 เซนติเมตร มีกลีบเลี้ยง 4 กลีบ ติดทนอยู่จนเป็นผล กลีบดอกสั้น ปลายแยกเป็น 4 กลีบ หลุดร่วงง่าย เป็นสีแดง หรือ ชมพู เมื่อบานเต็มที่เส้นผ่าศูนย์กลางประมาณ 2 เซนติเมตร มีเกสรตัวผู้เป็นฝอย ๆ สีชมพู หรือ สีแดง จำนวนมาก เวลามีดอกบานพร้อมกันจะดูแลสวยงามน่ารัก โดยเฉพาะช่วงมีดอกจะทิ้งใบมีแต่ยอดอ่อนเป็นสีแดงจัด ยิ่งเพิ่มความงดงามยิ่งขึ้น

ผลลักษณะกลมยาว มีเมล็ด ดอกออกระหว่างเดือนพฤศจิกายน-มีนาคม ในปีถัดไป

## สรรพคุณ
ยอดอ่อนและดอก ใช้รับประทานเป็นผักสดและผักจิ้มกับ น้ำพริก ลาบ, น้ำตก, แจ่ว และอาหารรสเผ็ดอื่นๆ กินกับขนมจีน รสชาติมันปนฝาด  

เปลือกและต้นมีสรรพคุณใช้เบื่อปลา นอกจากนี้แล้วเนื้อไม้ยังใช้ทำไม้อัด ทำเครื่องเรือนและเป็นสมุนไพรแก้ระดูขาว ใบแก่ใช้ต้มน้ำดื่มแก้ท้องร่วง เมล็ดใช้ทำเป็นยาลมแก้อาการจุกเสียดและแก้ไอในเด็ก

## อ้างอิง

หมวดหมู่:จิก
หมวดหมู่:สมุนไพร
หมวดหมู่:พืชที่รับประทานได้
หมวดหมู่:ไม้ป่าชายเลน
สภาเศรษฐกิจโลก

**สภาเศรษฐกิจโลก** (; **WEF**) เป็นองค์กรไม่แสวงหาผลกำไร ซึ่งจัดการประชุมขึ้นทุกปีที่เมืองดาโฟส ประเทศสวิตเซอร์แลนด์ ก่อตั้งขึ้นเมื่อปี พ.ศ. 2514 โดย เคลาส์ มาร์ติน ชวับ (Klaus Martin Schwab) เป็นอาจารย์ใน มหาวิทยาลัยเจนีวา เดิมชื่อ สภายุโรป เปลี่ยนเป็น สภาเศรษฐกิจโลก เมื่อปี พ.ศ. 2530

หมวดหมู่:โลกาภิวัตน์
หมวดหมู่:องค์การที่ก่อตั้งในปี พ.ศ. 2514
หมวดหมู่:องค์การไม่แสวงหาผลกำไร
หมวดหมู่:องค์การเศรษฐกิจระหว่างประเทศ
หมวดหมู่:การประชุมเศรษฐกิจระดับโลก
จิก

**จิก** () เป็นชื่อสามัญในภาษาไทยที่ใช้เรียกต้นไม้ในสกุล *Barringtonia* ในวงศ์  Lecythidaceae 

มีลักษณะโดยร่วมเป็นไม้ยืนต้น ขึ้นในที่พื้นที่ชุ่มน้ำ ดอกมีสีขาว เกสรเพศผู้สีแดงหรือสีชมพู มักออกเป็นช่อยาวห้อยเป็นระย้า มีทั้งหมด 10 ชนิด ได้แก่

* *[[จิกน้ำ|Barringtonia acutangula]]*
* *[[จิกเล|Barringtonia asiatica]]*
* *[[Barringtonia calyptrata]]*
* *[[Barringtonia edulis]]* Seem.
* *[[Barringtonia payensiana]]*
* *[[Barringtonia procera]]* (Miers) R.Knuth
* *[[จิกสวน|Barringtonia racemosa]]* (L.) Spreng.
* *[[Barringtonia reticulata]]* (Blume) Miq.
* *[[Barringtonia samoensis]]* A.Gray
* *[[Barringtonia seaturae]]* H.B.Guppy 

## อ้างอิง

หมวดหมู่:จิก
หมวดหมู่:พืชแบ่งตามสกุล
หมวดหมู่:ไม้ยืนต้น
เรือพิฆาตคาซูมิ

**คาซูมิ** (, "ละอองเกสรดอกไม้")  เป็นเรือพิฆาตชั้นอาซาชิโอะ (Asashio) ของกองทัพเรือจักรวรรดิญี่ปุ่น

ในวันที่ 6 เมษายน ค.ศ. 1945 คาซูมิ ได้คุ้มกันเรือประจัญบานยามาโตะ จากทะเลใน (อยู่ระหว่างเกาะฮนชู เกาะชิโกกุ และเกาะคีวชู) เพื่อเข้าปฏิบัติการเท็งโงโจมตีกองกำลังฝ่ายสัมพันธมิตรที่จังหวัดโอกินาวะ เรือคาซูมิอับปางในวันที่ 7 เมษายนจากการโจมตีของเครื่องบินของกองกำลังเฉพาะกิจที่ 58 เรือพิฆาตฟูยุตสึกิได้เข้าช่วยเหลือผู้รอดชีวิตและจมเรือด้วยการยิงตอร์ปิโด 2 ลูกห่างออกไป 275 กิโลเมตรทางตะวันตกเฉียงใต้ของเมืองนางาซากิ (Nagasaki) () °E / 30.46; 128.92)

## เชิงอรรถ

## แหล่งข้อมูลอื่น
* CombinedFleet.com: ''Asashio''-class destroyers
* CombinedFleet.com: ''Kasumi'' history

หมวดหมู่:เรือพิฆาตชั้นอาซาชิโอะ
หมวดหมู่:เรือพิฆาต
หมวดหมู่:เรือพิฆาตในสงครามโลกครั้งที่สอง
หมวดหมู่:เรือพิฆาตของกองทัพเรือญี่ปุ่น
หมวดหมู่:เรือพิฆาตของกองทัพเรือจักรวรรดิญี่ปุ่น
หมวดหมู่:เรือรบญี่ปุ่นในสงครามโลกครั้งที่สอง
หมวดหมู่:เรืออับปางในสงครามโลกครั้งที่สอง
หมวดหมู่:เรืออับปางในทะเลจีนตะวันออกระหว่างสงครามโลกครั้งที่สอง
หมวดหมู่:ปฏิบัติการเท็งโง
หมวดหมู่:อุบัติเหตุทางทะเลในเดือนเมษายน พ.ศ. 2488
ปลาตะพาก

**ปลาตะพาก** เป็นปลาน้ำจืดในวงศ์ปลาตะเพียน (Cyprinidae) ในสกุล *Hypsibarbus* (/ฮีป-ซี-บาร์-บัส/) จัดเป็นปลาขนาดกลางในวงศ์นี้  มีรูปร่างลักษณะทั่วไปคล้ายปลาตะเพียนในสกุล *[[Barbonymus]]* ซึ่งอยู่วงศ์เดียวกัน แต่ปลาตะพากจะมีลำตัวที่ยาวกว่า และขนาดจะใหญ่ได้มากกว่า แพร่กระจายพันธุ์ในภูมิภาคเอเชียอาคเนย์และทางตอนใต้ของประเทศจีน พบอาศัยในแม่น้ำสายใหญ่รวมถึงลำธารน้ำตกบนภูเขาหรือป่าดิบชื้น

โดยมีขนาดลำตัวประมาณ 60-80 เซนติเมตร  มีทั้งหมด 11 ชนิด (สูญพันธุ์ไปแล้ว 1 ชนิด ดูในตาราง) โดยมีชนิดที่รู้จักกันดีที่สุดคือ ปลาตะพากเหลือง (*H. wetmorei*) โดยปลาในสกุลนี้ถูกแยกออกมาจากสกุล *[[Puntius]]* ในปี ค.ศ. 1996 โดยวอลเตอร์ เรนโบธ  โดยมีลักษณะสำคัญที่แตกต่างจากปลาในสกุลอื่น คือ มีก้านครีบเดี่ยวของครีบหลังมีขอบจักเป็นฟันเลื่อย ครีบท้องมีก้านครีบแขนง 8 ก้าน ใต้คางมีร่องแยกระหว่างขากรรไกรล่างและคาง ฐานครีบก้นยาวคิดเป็นร้อยละ 60 ของความยาวหัว ขอบเกล็ดแต่ละเกล็ดมีลายสีดำติดต่อกันเป็นร่างแห 

ปลาตะพากมีชื่อเรียกรวมกันแบบอื่นอีก อาทิ "ปลากระพาก" (ประพาสไทรโยค), "ปลาปากหนวด", "ปลาปีก"  (ภาษาอีสาน), "ปลาปากคำ" หรือ "ปลาสะป๊าก" (ภาษาเหนือ) เป็นต้น

โดยที่ชื่อวิทยาศาสตร์ *Hypsibarbus* มาจากภาษากรีกโบราณคำว่า  "ὕψι" (ฮิปซี) และ *barbus* (บาร์บัส) ซึ่งเป็นชื่อที่ใช้ทั่วไปของปลาในวงศ์ปลาตะเพียน โดยมีความหมายถึง สันฐานที่มีความแบนข้าง

## การจำแนก
**[[Hypsibarbus antiquus]]* †
**[[Hypsibarbus annamensis]]* (Pellegrin & Chevey, 1936) 
**[[Hypsibarbus lagleri]]* Rainboth, 1996 
**[[Hypsibarbus macrosquamatus]]* (Mai, 1978)
**[[Hypsibarbus malcolmi]]* (Smith, 1945)
**[[Hypsibarbus myitkyinae]]* (Prashad & Mukerji, 1929) 
**[[Hypsibarbus pierrei]]* (Sauvage, 1880) 
**[[Hypsibarbus salweenensis]] * Rainboth, 1996
**[[Hypsibarbus suvattii]]* Rainboth, 1996
**[[Hypsibarbus vernayi]]* (Norman, 1925)
**[[Hypsibarbus wetmorei]]* (Smith, 1931)

## อ้างอิง

## แหล่งข้อมูลอื่น

ตะพาก
ตะพาก
หมวดหมู่:ปลาที่พบในประเทศจีน
ตะพาก
หมวดหมู่:ปลาเศรษฐกิจ
หมวดหมู่:สกุลปลาตะพาก
โรงเรียนปราสาทวิทยาคม

**โรงเรียนปราสาทวิทยาคม** () เป็นโรงเรียนมัธยมศึกษาประจำตำบลหินดาด อำเภอด่านขุนทด จังหวัดนครราชสีมา สังกัดองค์การบริหารส่วนจังหวัดนครราชสีมา

## ประวัติ
โรงเรียนปราสาทวิทยาคม ก่อตั้งขึ้นเมื่อ วันที่ 20 กรกฎาคม พ.ศ. 2530 โดยชาวบ้านปราสาท ร่วมกับนายสะอาด นาคาเริงฤทธิ์ ผู้อำนวยการโรงเรียนมัธยมด่านขุนทด ได้สำรวจการตั้งโรงเรียน และได้มีนายล้าน เมยขุนทด มอบที่ดินเป็นสถานที่ก่อตั้ง 
* ปี พ.ศ. 2530 เปิดรับนักเรียนรุ่นแรก จำนวน 75 คน แบ่งเป็น 2 ห้อง โดยมีครูจำนวน 7 คน โดยใช้อาคารเรียนโรงเรียนบ้านปราสาท เป็นสถานที่จัดทำการเรียนการสอน และเมื่อกราสามัญศึกษาประกาศจัดตั้ง จึงย้ายมา ณ ที่ตั้งปัจจุบัน
* ปี พ.ศ. 2547 ได้เปลี่ยนสังกัดจากกรมสามัญศึกษา มาเป็นสังกัดสำนักงานเขตพื้นที่การศึกษานครราชสีมาเขต 5
* ปี พ.ศ. 2550 ได้เปลี่ยนสังกัดจากสำนักงานเขตพื้นที่การศึกษานครราชสีมาเขต 5 มาสังกัดองค์การบริหารส่วนจังหวัดนครราชสีมา

## ทำเนียบผู้บริหาร

## สิ่งปลูกสร้าง
* **อาคาร 1** เป็นอาคารหลังที่ 2 ลักษณะเป็นอาคาร 1 ชั้น ยกไต้ถุนสูง สร้างเมื่อ พ.ศ. 2530 อาคารนี้ประกอบด้วยห้องต่าง ๆ ได้แก่ ห้องผู้อำนวยการ ห้องพยาบาล ห้องแหล่งเรียนรู้ ห้องเรียน
* **อาคาร 2** เป็นอาคารหลังที่อยู่หน้า ลักษณะเป็นอาคาร 1 ชั้น ยกไต้ถุนสูง สร้างเมื่อ พ.ศ. 2531 อาคารนี้ประกอบด้วยห้องต่าง ๆ ได้แก่ ห้องกิจการนักเรียน ห้องพระพุทธศาสนา ห้องเรียน
* **อาคาร 3** เป็นอาคารหลังที่ 3 ลักษณะเป็นอาคาร 2 ชั้น ยกไต้ถุนสูง สร้างเมื่อ พ.ศ. 2541 อาคารนี้ประกอบด้วยห้องต่าง ๆ ได้แก่ ห้องวิชาการ ห้องแผนงาน ห้องธุรการ ห้องแนะแนว ห้องประชุม ห้องเรียน

## อ้างอิง

## แหล่งข้อมูลอื่น
* เว็บไซต์โรงเรียนปราสาทวิทยาคม 

หมวดหมู่:โรงเรียนในอำเภอด่านขุนทด
หมวดหมู่:โรงเรียนสังกัดองค์การบริหารส่วนจังหวัดนครราชสีมา
หมวดหมู่:โรงเรียนที่ก่อตั้งในปี พ.ศ. 2530
ปลาปากหนวด

*สำหรับปลาปากหนวดชนิดอื่นดูที่: [[Hypsibarbus pierrei]]*

**ปลาปากหนวด** หรือ **ปลาปีกแดง** ปลาน้ำจืดชนิดหนึ่ง มีชื่อวิทยาศาสตร์ว่า  *Hypsibarbus vernayi* ในวงศ์ปลาตะเพียน (Cyprinidae) มีรูปร่างและขนาดใกล้เคียงปลาตะพากเหลือง (*H. wetmorei*) แต่ต่างกันตรงที่ครีบก้นไม่ยาวถึงโคนหางเหมือนปลาตะพากเหลือง  ครีบและหางเป็นสีแดงเข้มหรือสีส้ม และถิ่นที่อยู่พบในภาคอีสาน, ภาคเหนือ และภาคกลางแถบ จังหวัดเพชรบุรี, ราชบุรี พบน้อยกว่าปลาตะพากเหลือง คือพบเป็นบางฤดูกาลเท่านั้น  

ความเป็นมาของปลาปากหนวด เริ่มจาก อาเธอร์ เอส. เวอร์เนย์ นักมีนวิทยาชาวอังกฤษได้เก็บตัวอย่างปลาปากหนวดได้ 2 ตัว จากอำเภออุ้มผาง จังหวัดตาก จึงได้ส่งตัวอย่างให้ จอห์น ร็อกโบโรห์ นอร์แมน เพื่อตรวจสอบว่าเป็นปลาชนิดใหม่หรือไม่ ปรากฏว่าเป็นปลาชนิดใหม่ นอร์แมนจึงตั้งชื่อเพื่อเป็นเกียรติให้แก่เวอร์เนย์

ปลาปากหนวดมีลำตัวที่แบนข้าง หัวค่อนข้างเล็ก มีหนวดยาว 2 คู่ มีเกล็ดตามลำตัวประมาณ 26–28 แถว เกล็ดรอบคอดหาง 12 แถว ครีบหลังมีก้านครีบเดี่ยวก้านสุดท้ายเป็นซี่แข็งและขอบจักเป็นฟันเลื่อย ตัวมีสีขาวเงินเจือเหลือง ขอบเกล็ดบนหลังแต่ละเกล็ดมีลายสีดำติดต่อกันเป็นร่างแห 

ปลาปากหนวด หรือ ปลาปีกแดง ในช่วงวันขึ้น 14 ค่ำ หรือ 15 ค่ำ ในเดือนมีนาคม ของทุกปี ในแม่น้ำมาง ซึ่งเป็นสาขาของแม่น้ำน่าน ในตำบลภูฟ้า อำเภอบ่อเกลือ จังหวัดน่าน จะมีปรากฏการณ์ที่ปลาปากหนวดนับหมื่นหรือแสนตัวว่ายทวนน้ำขึ้นไปผสมพันธุ์และวางไข่ตามลำน้ำและโขดหิน ซึ่งปลาจะมากองรวมกัน ชาวบ้านเรียกปรากฏการณ์นี้ว่า "ปลากอง" ซึ่งจะเกิดขึ้นเพียง 2 วันนี้เท่านั้น และก่อนที่จะเกิดปรากฏการณ์นี้ จะมีสิ่งบอกเหตุ คือ ท้องฟ้ามืดครึ้ม อากาศเย็นกว่าปกติ และนกเค้าแมวส่งเสียงร้อง  เมื่อผสมพันธุ์และวางไข่เสร็จแล้ว จะกลับไปอาศัยอยู่ยังที่เดิม หรือบางตัวก็ตายลงตามอายุขัย

## อ้างอิง

## แหล่งข้อมูลอื่น
* รูปและข้อมูลปลาตะพากปากหนวด

หมวดหมู่:สกุลปลาตะพาก
หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาที่พบในลุ่มแม่น้ำน่าน
หมวดหมู่:ปลาที่พบในลุ่มแม่น้ำเจ้าพระยา
หมวดหมู่:ปลาที่พบในลุ่มแม่น้ำแม่กลอง
หมวดหมู่:ปลาที่พบในลุ่มแม่น้ำโขง
หมวดหมู่:สัตว์น้ำประจำจังหวัดของไทย
เรือพิฆาตฟุยุซุกิ

**ฟุยุซุกิ** เป็นเรือพิฆาตชั้นอะกิซุกิ (Akizuki) ของกองทัพเรือจักรวรรดิญี่ปุ่น ชื่อมีความหมายว่า "จันทร์ฤดูหนาว"

ในวันที่ 12 ตุลาคม ค.ศ. 1944 ขณะทำการคุ้มกันเรือลาดตระเวนเบา โอโยะโดะ จากเมืองโยะโกะซุกะ (Yokosuka) ไปทะเลใน (อยู่ระหว่าง เกาะฮนชู เกาะชิโกะกุ และ เกาะคีวชู) เรือโดนยิงด้วยตอร์ปิโดที่หัวเรือโดยเรือดำน้ำ ยูเอสเอส ทรีปัง (USS Trepang) เรือได้แล่นกลับอู่คุเระเพื่อทำการซ่อมแซม

ในวันที่ 31 มกราคม ค.ศ. 1945 เรือได้แล่นเกยตื้นบนสันดอนทรายใกล้กับเมืองโออิตะ (Ōita) ระหว่างการฝึกซ้อมในทะเลใน

เรือได้เข้าร่วมในภารกิจสุดท้ายของเรือประจัญบานยามาโตะ (6-7 เมษายน ค.ศ. 1945) เรือได้ช่วยจมเรือพิฆาตคะซุมิที่หมดความสามารถในการรบไปแล้ว ด้วยการยิงตอร์ปิโด 2 ลูกหลังจากได้เข้าช่วยเหลือลูกเรือเป็นที่เรียบร้อย เรือฟุยุซุกิเป็นหนึ่งในเรือที่รอดมาจากภารกิจนั้นได้ เสียหายเพียงเล็กน้อยจากจรวด 127 มม.และระเบิด ลูกเรือเสียชีวิต 12 นายบาดเจ็บ 12 นาย

ในวันที่ 20 สิงหาคม ค.ศ. 1945 *ฟุยุซุกิ* ได้แล่นชนทุ่นระเบิดที่เขตโมะจิ (Moji) เกาะคีวชู ท้ายเรือเสียหายหนัก เรือจึงไม่ได้รับการซ่อมแซม

## เชิงอรรถ

## แหล่งข้อมูลอื่น
* CombinedFleet.com: ''Akizuki''-class destroyers
* CombinedFleet.com: ''Fuyuzuki'' history

หมวดหมู่:เรือพิฆาต
หมวดหมู่:เรือพิฆาตในสงครามโลกครั้งที่สอง
หมวดหมู่:เรือพิฆาตของกองทัพเรือญี่ปุ่น
หมวดหมู่:เรือพิฆาตของกองทัพเรือจักรวรรดิญี่ปุ่น
หมวดหมู่:เรือรบญี่ปุ่นในสงครามโลกครั้งที่สอง
หมวดหมู่:ปฏิบัติการเท็งโง
ปลาตะเพียนสาละวิน

**ปลาตะเพียนสาละวิน** หรือ **ปลาตะพากสาละวิน** ปลาน้ำจืดชนิดหนึ่ง มีชื่อวิทยาศาสตร์ว่า *Hypsibarbus salweenensis* ในวงศ์ปลาตะเพียน (Cyprinidae)  เป็นปลาตะพากชนิดหนึ่ง มีขนาดความยาวประมาณ 20–40 เซนติเมตรเท่านั้น จัดเป็นปลาที่เล็กกว่าปลาตะพากชนิดอื่น มีลักษณะคือ ครีบหลังยกสูงตอนปลายมีสีดำ มีก้านครีบแข็งที่อันที่ 2 หยักที่ขอบด้านท้าย ครีบก้นสูงและมีฐานครีบสั้น เกล็ดไม่มีสีเหลืองหรือสีส้มหรือสีแดงเช่นปลาตะพากชนิดอื่น ๆ และมีรูปร่างที่ยาวกว่าปลาตะพากชนิดอื่น ๆ อย่างเห็นได้ชัด มีพฤติกรรมที่ไม่ทราบแน่นอนและพบเฉพาะลุ่มน้ำสาละวินในภาคตะวันตกของไทยที่ติดกับชายแดนพม่าเท่านั้น

## อ้างอิง

## แหล่งข้อมูลอื่น
* ข้อมูลปลาตะพากสาละวิน

หมวดหมู่:สกุลปลาตะพาก
หมวดหมู่:ปลาที่พบในประเทศไทย
หมวดหมู่:ปลาที่พบในลุ่มแม่น้ำสาละวิน
เรือพิฆาตซุซุสึกิ

***ซุซุสึกิ*** เป็นเรือพิฆาตชั้นอะกิซุกิ (Akizuki) ของกองทัพเรือจักรวรรดิญี่ปุ่น ชื่อมีความหมายว่า "จันทร์กระจ่าง (ในฤดูใบไม้ร่วง)"

ในวันที่ 6–7 เมษายน ค.ศ. 1945 *ซุซุสึกิ* ได้คุ้มกันเรือประจัญบาน *[[เรือประจัญบานยามาโตะ|ยามาโตะ]]* จากทะเลใน (อยู่ระหว่าง เกาะฮนชู เกาะชิโกะกุ และ เกาะคีวชู) เพื่อเข้าปฏิบัติการเท็งโงโจมตีกองกำลังฝ่ายสัมพันธมิตรที่จังหวัดโอะกินะวะ เรือได้รับความเสียหายอย่างรุนแรงจากเครื่องบินของกองกำลังเฉพาะกิจที่ 58 แต่ยังสามารถแล่นเรือกลับเมืองซะเซะโบะ (Sasebo) ได้

## เชิงอรรถ

## แหล่งข้อมูลอื่น
* CombinedFleet.com: ''Akizuki''-class destroyers
* CombinedFleet.com: ''Suzutsuki'' history

หมวดหมู่:เรือพิฆาต
หมวดหมู่:เรือพิฆาตในสงครามโลกครั้งที่สอง
หมวดหมู่:เรือพิฆาตของกองทัพเรือญี่ปุ่น
หมวดหมู่:เรือพิฆาตของกองทัพเรือจักรวรรดิญี่ปุ่น
หมวดหมู่:เรือรบญี่ปุ่นในสงครามโลกครั้งที่สอง
หมวดหมู่:ปฏิบัติการเท็งโง
ธันยนันท์ พิพัฒน์ไชยศิริ

**ธันยนันท์ พิพัฒน์ไชยศิริ** (ชื่อเดิม: ณัชภัสร์ พิพัฒน์ไชยศิริ; เกิด 19 มิถุนายน พ.ศ. 2538) ชื่อเล่น **นัตตี้** เป็นนักร้อง นักแสดงชาวไทย เริ่มเข้าวงการด้วยการเข้าประกวดร้องเพลงในรายการ ทรู อะคาเดมี แฟนเทเชีย ซีซั่น 7 จบการศึกษาระดับมัธยมศึกษาตอนปลาย โรงเรียนสารสาสน์วิเทศบางบอน (แผนการเรียนวิทย์ - คณิต), Grade 10-12 - Wells international school และเข้าเรียนต่อที่คณะนิเทศศาสตร์ bangkok university international college (buic) เคยมีผลงานที่ผ่านมา อาทิ ภาพยนตร์เรื่อง Virgin Am I รักแรก กระแทกจิ้น, ซีรีส์ แก้วจอมแก่น, ละครมนต์เจตภูต, ซีรีส์ เพื่อนเฮี้ยน..โรงเรียนหลอน ตอน สวยสยอง, ซีรีส์ LOVE COMPLEX คอนโดวุ่น จุ้นรัก เป็นต้น

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2538
มาอามาดู ดียารา

**มาอามาดู ดียารา** () เกิดเมื่อวันที่ 18 พฤษภาคม ค.ศ. 1981 เป็นนักฟุตบอลชาวมาลี เล่นตำแหน่งกองกลางให้กับสโมสรฟุตบอลโมนาโก และเป็นกัปตันฟุตบอลทีมชาติมาลี

หมวดหมู่:นักฟุตบอลชาวมาลี
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในลีกเอิง
หมวดหมู่:ผู้เล่นในลาลิกา
ตีอาโก มอตตา

**ชียากู มูตา ซันตอน โอลีวารึช** (; เกิด 28 สิงหาคม ค.ศ. 1982) หรือ **ตีอาโก มอตตา** () เป็นผู้จัดการทีมและอดีตนักฟุตบอล โดยล่าสุดเขาเป็นหัวหน้าผู้ฝึกสอนของยูเวนตุส สโมสรในเซเรียอา

[thumb|upright=1|มอตตากับ[สโมสรฟุตบอลปารีแซ็ง-แฌร์แม็ง|ปารีแซ็ง-แฌร์แม็ง ในปี 2016]]

## อ้างอิง

หมวดหมู่:นักฟุตบอลชาวบราซิล
หมวดหมู่:นักฟุตบอลชาวอิตาลี
หมวดหมู่:ผู้จัดการทีมฟุตบอลชาวบราซิล
หมวดหมู่:ผู้จัดการทีมฟุตบอลชาวอิตาลี
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:ผู้เล่นในลีกเอิง
หมวดหมู่:ผู้จัดการทีมฟุตบอลในเซเรียอา
หมวดหมู่:ผู้จัดการทีมสโมสรฟุตบอลยูเวนตุส
หมวดหมู่:บุคคลจากรัฐเซาเปาลู
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
คามุย ยอดนินจา

**คามุย ยอดนินจา** () ; ) เป็นการ์ตูนญี่ปุ่นที่แต่งโดยซันเปย์ ชิระโตะ (เป็นนามปากกาของ โนโบรุ โอกาโมโตะ) เป็นการ์ตูนอิงประวัติศาสตร์ในยุคเอะโดะเกี่ยวกับนินจาเชื้อสายไอนุชื่อ  "คามุอิ" ที่เบื่อหน่ายการฆ่าฟันกัน จึงหนีออกจากสำนักเพื่อหลบไปใช้ชีวิตอย่างสงบสุข แต่กลับถูกเจ้าสำนักส่งเหล่านินจาออกตามล่า ในข้อหาทรยศต่อสำนัก  นอกจากนี้ยังมีเนื้อหาวิพากษ์ระบบศักดินาของญี่ปุ่นก่อนยุคเอะโดะ 

มังงะต้นฉบับตีพิมพ์โดยสำนักพิมพ์โชงะกุกังระหว่างปี ค.ศ. 1964 ถึง 1971  มังงะเรื่องนี้รับความนิยมจนมีภาคขยาย และภาคต่ออีก 2 เรื่อง คือ *Kamui Gaiden* (ระหว่างปี 1965 ถึง 1967) และ *Kamuiden Dai 2 Bu* (ระหว่างปี 1982 ถึง 1986) และเป็นมังงะเรื่องแรกๆ ที่ได้รับการแปลเป็นภาษาอังกฤษ ตีพิมพ์ในสหรัฐอเมริกาในปี ค.ศ. 1987 ใช้ชื่อว่า "The Legend of Kamui" และก่อให้เกิดกระแสนิยมการ์ตูนญี่ปุ่นในสหรัฐอเมริกา 

ในปี ค.ศ. 1969 เรื่องนี้ถูกนำมาสร้างเป็นอะนิเมะจำนวน 26 ตอน ความยาวตอนละ 22 นาที ออกฉายทางฟูจิทีวี  และนำมาสร้างใหม่เป็นภาพยนตร์ที่ใช้คนแสดง ชื่อ *Kamui Gaiden* ในปี ค.ศ. 2009 

## อ้างอิง

## แหล่งข้อมูลอื่น
* *[http://www.animenewsnetwork.com/encyclopedia/manga.php?id=2850 Kamui Den]* ที่ AnimeNewsNetwork
* *[http://www.animenewsnetwork.com/encyclopedia/anime.php?id=2375 Ninpū Kamui Gaiden]* ที่ AnimeNewsNetwork
* หนังสือการ์ตูนที่วาดโดย ซันเปย์ ชิระโตะ (Shirato Sanpei)

หมวดหมู่:มังงะ
หมวดหมู่:ภาพยนตร์ญี่ปุ่น
หมวดหมู่:นินจาในอนิเมะและมังงะ
หมวดหมู่:ยุคเอโดะในบันเทิงคดี
ร่องรอยทางดิจิทัล

**ร่องรอยทางดิจิทัล** () คือ ร่องรอยกิจกรรม การกระทำ การมีส่วนร่วม และการสื่อสารดิจิทัลผ่านการใช้งานอินเทอร์เน็ตหรืออุปกรณ์ดิจิทัล ร่องรอยทางดิจิทัลสามารถแบ่งเป็นการทำเองหรือถูกกระทำ แบบแรกประกอบด้วยกิจกรรมการท่องเว็บของผู้ใช้และข้อมูลที่เก็บไว้ในคุกกี้ ส่วนแบบที่สองผู้ใช้มักเผยแพร่โดยเจตนาเพื่อแบ่งปันข้อมูลบนเว็บไซต์หรือสื่อสังคม ในขณะที่ร่องรอยทางดิจิทัลมักมีความหมายถึงบุคคล คำนี้ยังใช้เรียกธุรกิจ องค์กร หรือบริษัทได้ด้วย

การใช้งานร่องรอยทางดิจิทัลมีผลที่ตามมาทั้งในแง่ดีและแง่ร้าย ในด้านหนึ่งถือเป็นประเด็นในปัญหาความเป็นส่วนตัว เช่น ถ้าบุคคลหนึ่งไม่อนุญาต คนแปลกหน้าก็สามารถรวบรวมข้อมูลบุคคลหนึ่งด้วยการใช้เสิร์ชเอนจินเพียงอย่างเดียวเท่านั้น บริษัทสามารถผลิตโฆษณาจำเพาะตามประวัติการค้นหาของบุคคล ในอีกด้านหนึ่ง ผู้อื่นสามารถเก็บเกี่ยวผลประโยชน์จากการรายได้ตามร่องรอยทางดิจิทัลในฐานะอินฟลูเอนเซอร์สื่อสังคม นอกจากนี้ นายจ้างใช้ร่องรอยทางดิจิทัลของผู้สมัครรับเลือกตั้งเพื่อตรวจสอบออนไลน์และประเมินความเหมาะสมเนื่องจากลดต้นทุนและการเข้าถึง โดยผู้สมัครรับเลือกตั้งที่มีร่องรอยทางดิจิทัลในทางที่ดีมักได้รับประโยชน์กว่า เนื่องจากการใช้เทคโนโลยีแพร่หลายมากขึ้น แม้แต่เด็ก ๆ ก็สร้างร่องรอยทางดิจิทัลมากขึ้นพร้อมทั้งผลบวกและลบที่อาจเกิดขึ้น เช่น การรับเข้าเรียนในวิทยาลัย เนื่องจากเป็นเรื่องยากที่จะไม่มีร่องรอยทางดิจิทัล จึงเป็นประโยชน์สูงสุดแก่คน ๆ หนึ่งในการสร้างสิ่งที่เป็นบวก

## อ้างอิง

## อ่านเพิ่ม
*
* 

หมวดหมู่:คอมพิวเตอร์กับสังคม
หมวดหมู่:การตลาดดิจิทัล
หมวดหมู่:ความเป็นส่วนตัวเกี่ยวกับข้อมูล
หมวดหมู่:อดีต
หมวดหมู่:ความเป็นส่วนตัวทางอินเทอร์เน็ต
ปลาช่อนบาร์กา

**ปลาช่อนบาร์กา** () เป็นปลาน้ำจืดชนิดหนึ่ง มีชื่อวิทยาศาสตร์ว่า *Channa barca* ในวงศ์ปลาช่อน (Channidae) มีความยาวเต็มที่ประมาณ 90 เซนติเมตร เป็นปลาที่มีสีสันสวยงามมาก โดยมีสีเขียวและเหลืองประกอบกับจุดสีดำและแดงกระจายทั่วบริเวณส่วนหัว, ลำตัว และครีบ ส่วนหัวมีขนาดโตและปากกว้างมาก จนได้ชื่อว่าเป็นปลาช่อนที่มีความสวยงามที่สุดในโลก

มีถิ่นกระจายพันธุ์อยู่ในแม่น้ำพรหมบุตรและแม่น้ำคงคาในรัฐอัสสัมและรัฐเบงกอลตะวันตก ในประเทศอินเดีย และบางส่วนของบังกลาเทศเท่านั้น

ปลาช่อนบาร์กา เป็นที่รู้จักครั้งแรก ในปี ค.ศ. 1822 โดย ฟรานซิส บูชาแนน แฮมิลตัน ซึ่งเป็นนายแพทย์และนักชีววิทยาประจำกองทัพจักรวรรดิอังกฤษที่ปกครองอินเดียอยู่ ได้ศึกษาธรรมชาติในรัฐเบงกอลและได้ค้นพบปลาน้ำจืดชนิดใหม่ ๆ  ได้ถึง 100 ชนิด หนึ่งในนั้นคือ ปลาช่อนชนิดนี้ พร้อมกับได้เขียนภาพประกอบไว้ โดยได้ตีพิมพ์ในหนังสือชื่อ *An account of the fishes found in the river Ganges and its branches* โดยบรรยายไว้เกี่ยวกับปลาช่อนบาร์กาว่า ความยาวเต็มที่ได้ถึง 90 เซนติเมตร และทำรังโดยขุดรูขึ้นบริเวณริมฝั่งโผล่และเฉพาะส่วนหัวออกมาเพื่อหาอาหาร เพศของปลาชนิดนี้ไม่ได้ขึ้นอยู่กับสีแต่ขึ้นอยู่กับรูปร่างครีบปลาลำตัว แต่ในปลาตัวผู้นั้นจะมีครีบหลัง ครีบอก ครีบก้นที่ใหญ่กว่าตัวเมียและลำตัวผอมยาวอย่างเห็นได้ชัดแต่ตัวเมียนั้นมีครีบที่เล็กกว่าอย่างเห็นได้ชัด และในตัวเมียมีลำตัวมีลักษณะข้อนข้างป้อมสั้นกว่าตัวผู้ส่วนเรื่องสีของปลาชนิดนี้ก็จะขึ้นอยู่กับค่าน้ำสภาพแวดล้อม และอื่นๆ

ปลาช่อนบาร์กา จัดไว้เป็นหนึ่งในปลาช่อนที่หายากที่สุดในโลก จากคุณสมบัติทั้งหมดดังกล่าว ทำให้เป็นปลาสวยงามที่มีราคาแพงมากชนิดหนึ่ง และสำหรับในประเทศไทยเป็นปลาที่มีการนำเข้ามาจำหน่ายเพียงแค่ไม่กี่ตัว และเคยมีการหลอกขายโดยเอาปลาช่อนชนิดอื่นมาขายกันแล้วในชื่อต่าง ๆ รวมทั้งเคยสับสนกับปลาช่อนชนิดอื่นที่มีความใกล้เคียงกันด้วย   พฤติกรรมในที่เลี้ยงเป็นปลาที่มีดุร้ายก้าวร้าวมาก ไม่สามารถเลี้ยงรวมกันโดยเฉพาะตัวผู้หลาย ๆ ตัวได้เลย เพราะจะกัดกันทันทีแม้กระทั่งเพิ่งเทจากถุงลงตู้กระจก แต่การเลี้ยงรวมกับตัวเมียสามารถกระทำได้อย่างง่ายดาย

เป็นปลาที่สามารถเลี้ยงในห้องที่เปิดเครื่องปรับอากาศได้ตลอด 24 ชั่วโมง เพราะอาศัยอยู่ในที่ ๆ มีอุณหภูมิระหว่าง 10-24 องศาเซลเซียส มีพฤติกรรมการกินอาหารเพียงแค่ แมลง หรือกุ้งฝอย หรือเนื้อกุ้งชิ้นเท่านั้น โดยไม่กินปลาเหยื่อหรือลูกปลาขนาดเล็กเลย  

## ดูเพิ่ม
*ปลาช่อนออแรนติ
*ปลาช่อนเชล

## อ้างอิง

หมวดหมู่:วงศ์ปลาช่อน
หมวดหมู่:ปลาตู้
หมวดหมู่:ปลาที่พบในประเทศอินเดีย
รายชื่อผลงานเพลงของคัตตุน

ผลงานเพลงของวงบอยแบนด์ญี่ปุ่น **[[KAT-TUN]]**

## อัลบั้ม
### สตูดิโออัลบั้ม

## ซิงเกิล

## วิดีโอ

## อ้างอิง

## แหล่งข้อมูลอื่น
*

คัตตุน
สิงโต (แก้ความกำกวม)

**สิงโต** หรือ **สิงห์โต** อาจหมายถึง

การสะกดที่ถูกต้องในปัจจุบันใช้ **สิงโต** หมายถึงสัตว์ชนิดหนึ่ง สำหรับชื่อเฉพาะเป็นวิสามานยนาม ในบางกรณีอาจสะกดว่า สิง**ห์**โต ก็ได้

## สัตว์
* สิงโต'' สัตว์ตระกูลแมว
* ปลาสิงโต ปลาน้ำเค็มชนิดหนึ่งที่มีพิษ
* สิงโต (มุทราศาสตร์) ลายสัตว์ในตราอาร์ม
* สิงโตทะเล สัตว์ตระกูลแมวน้ำ

## สิ่งอื่นที่ตั้งชื่อตามสัตว์
* กลุ่มดาวสิงโต กลุ่มดาวย่อยในกลุ่มดาวจักรราศี
** ฝนดาวตกสิงโต ฝนดาวตกที่มีรัศมีคลุมกลุ่มดาวดังกล่าว
* รางวัลสิงโตทองคำ รางวัลสูงสุดในการประกวดภาพยนตร์ เทศกาลภาพยนตร์นานาชาติเวนิส

## บุคคล
* สิงหรัตน์ จันทร์ภักดี ผู้ชนะเลิศ เดอะสตาร์ ค้นฟ้าคว้าดาวปี 5
* นำโชค ทะนัดรัมย์ นักดนตรีชาวไทย